মৰিয়নীৰ গাভৰু চাহ-বাগিচাত গণ হত্যাৰ বলি হোৱা দেৱাশিষ গগৈৰ হত্যাৰ লগত জড়িত মুঠ ১১জন অভিযুক্তক আৰক্ষীয়ে আটক কৰে। আটাইকেইজন অভিযুক্তৰ ভিতৰত আজি ৭ অভিযুক্তক আৰক্ষীয়ে তিতাবৰ মহকুমা ন্যায়িক দণ্ডাধীশৰ ওচৰত হাজিৰ কৰোৱাই যোৰহাট কেন্দ্ৰীয় কাৰাগাৰলৈ প্ৰেৰণ কৰে। মৰিয়নী গণপ্ৰহাৰৰ লগত জড়িত অভিযুক্তৰ নাম ক্ৰমে সুনিল চবৰ, ৰাজেন চাওৰা, ৰমেশ চবৰ, পিণ্টু নায়ক, ভাইকন বৰা, দীপক চাঁওৰা আৰু বিকাশ তাছা।
গাভৰু চাহ-বাগিচাৰ গণ হত্যাৰ ঘটনাত জড়িত অভিযুক্তক কৰায়ত্ত কৰিবলৈ মৰিয়নী চক্ৰ আৰক্ষী বিষয়া ৰাজেন বৰা আৰু তিতাবৰ মহকুমা আৰক্ষী বিষয়া অৰ্মীত হোজাই নেতৃত্বত আৰক্ষীৰ এটা বৃহৎ দলে ৩ নিশা অভিযান চলাই এই ১১টা অভিযুক্তক আটক কৰিবলৈ সক্ষম হয়, যদিও এইপৰ্যন্ত ঘটনাৰ লগত জড়িত আৰু বহু হত্যাকাৰী মুকলি আকাশৰ তলতে আছে।
